text: Премиер и министър "За": Удължават извънредната обстановка до 15 юли! - Rodopi Smolian
  Home общество Премиер и министър "За": Удължават извънредната обстановка до 15 юли!
  Премиер и министър "За": Удължават извънредната обстановка до 15 юли!
  24rodopiavtor юни 24, 2020 общество,
  Извънредната епидемиологична обстановка в страната най-вероятно ще бъде удължена до 15 юли. На тази позиция са както премиерът Бойко Борисов, така и здравният министър Кирил Ананиев, стана ясно днес преди заседанието на Министерски съвет.
  Мотивът на Ананиев е, че има увеличаване на разпространението на коронавируса и увеличение на броя на заразените медицински специалисти. "Към днешна дата те са 371 човека, което не е добър факт. Полагаме всички грижи и условия, които са необходими", добави Ананиев. Здравният министър каза още, че вирусът продължава да е с неясен произход. Според него заразител може да бъде не само болен човек, но и асимптомен преносител. "Предлагам днес да приемем решение, с което да удължим извънредната епидемична обстановка до 15 юли 2020 г. През този период ние няма да налагаме стари и тежки мерки. Ще продължим да налагаме тези мерки, които сме обявили и до този момент", обясни министърът на здравеопазването.